**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА ПРЕЗ 2020г.**

**(Резюме)**

Съгласно утвърдения от министъра на транспорта, информационните технологии и съобщенията Годишен план за дейността на Инспектората в Министерството на транспорта, информационните технологии и съобщенията за периода 01 януари – 31 декември 2020 г. са поставени следните годишни цели:

1. Независима и обективна оценка на дейността на администрацията;
2. Предотвратяване и отстраняване на нарушения от администрацията с цел постигане на законосъобразно и правилно функциониране на администрацията;
3. Постигане на по-голяма ефективност в дейността на администрацията чрез формулирани от Инспектората конкретни препоръки/ предложения за подобряването на работата и отстраняването на допуснатите пропуски и нарушения;
4. Осъществяване на ефективен механизъм за контрол по ЗПКОНПИ и НОРИПДУКИ;
5. Повишаване ефективността на Инспектората чрез повишаване квалификацията на служителите чрез осигуряване на необходимите професионални знания и умения.

За периода от 01.01.2020 г. до 31.12.2020 г. Инспекторатът в Министерството на транспорта, информационните технологии и съобщенията е извършил общо 29 бр. планови и извънпланови проверки, възложени със заповед на министъра на транспорта, информационните технологии и съобщенията.

Налице е пълно изпълнение на поставените цели и планираните проверки, включени в Годишния план за дейността на Инспектората за 2020 година, утвърден от министъра на транспорта, информационните технологии и съобщенията на 13.12.19 г., изменен и допълнен на 08.06.2020 г.

През 2020 г. Инспекторатът е извършил една комплексна проверка в дирекция „Национална транспортна политика“ в Министерството на транспорта, информационните технологии и съобщенията.

През 2020 г. са извършени общо 21 бр. тематични проверки в:

* Министерство на транспорта, информационните технологии и съобщенията;
* Изпълнителна агенция „Автомобилна администрация“;
* Главна дирекция „Гражданска въздухоплавателна администрация“,
* Изпълнителна агенция „Морска администрация“,
* Авиоотряд 28;
* Изпълнителна агенция „Железопътна администрация“;
* Изпълнителна агенция „Поддържане и проучване на река Дунав.

 През отчетния период Инспекторатът е извършил 7 бр. извънпланови проверки, възложени със заповед на министъра на транспорта, информационните технологии и съобщенията, като 6 бр. от извънплановите проверки са извършени по постъпили сигнали в Министерството на транспорта, информационните технологии и съобщенията и 1 бр. проверка, инициирана по разпореждане на министъра на транспорта, информационните технологии и съобщенията, по искане на Главен директор на Главна дирекция „Гражданска въздухоплавателна администрация“.

През 2020 г. в Инспектората са постъпили/насочени общо 30 броя сигнали на граждани и организации срещу неправилни/незаконосъобразни действия/бездействия на служителите от администрациите, като от тях 10 броя сигнали са препратени по компетентност на основание чл. 112 от АПК, 3 броя сигнали са приключени на основание чл. 124, ал. 1 от АПК, по 11 броя сигнали са разпоредени 7 броя извънпланови проверки със заповед на министъра на транспорта, информационните технологии и съобщенията, 4 бр. сигнали – при проведеното предварително проучване от инспектората е установено, че сигналите не подлежат на проверка и не са извършени проверки въз основа на одобрени от министъра на транспорта, информационните технологии и съобщенията докладни записки на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, 2 броя сигнали - подадени по реда на ЗПКОНПИ- поради липса на част от реквизитите , подателят е уведомен да отстрани недостатъците, но поради неотстраняване на същите, сигналите са процедирани без разглеждане и към архив на основание чл. 6, ал. 6 от Наредбата за организацията и реда за извършване на проверки на декларациите и установяване на конфликт на интереси.

Най–често срещаните нарушения и пропуски, установени от Инспектората в хода на извършените планови и извънпланови проверки, включително по постъпили сигнали по АПК са следните:

* Неактуални, непълни или липса на вътрешноведомствени правила и процедури, както и заповеди на административния орган/ органа по назначаване;
* Несъответствия на организацията и изпълнението на дейностите, съобразно измененията в регламентиращата ги нормативна уредба, в т. ч. и при предоставяне на административни услуги и режими;
* Неправилни действия/бездействия на служители от администрацията;
* Несъответствия при прилагането на нормативната уредба, относно:
	+ - воденето на регистрите на подадените декларации от задължените лица по ЗПКОНПИ;
		- публикуване в интернет страницата на подадените декларации от задължените лица по ЗПКОНПИ;
		- извършване от назначените комисии на проверки на подадените декларации по ЗПКОНПИ от задължените лица;
		- публикуване на актуални образци на заявления за предоставяне на административни услуги;
		- неактуализирани актове за държавна собсвеност на предоставените за управление недвижими имоти;
* Неосигурен достъп до средата за междурегистров обмен (RegiX) за членовете на комисиите по ЗПКОНПИ;
	+ Неспазване на определените с вътрешноведомствени документи ред и организация на работа, както и осъществявания контрол на изпълнението.

Причините за допуснатите нарушения накратко са следните: непознаване на нормативната уредба, незаинтересованост, липса на вътрешни актове, както и неактуализирането им, липса, занижен или недостатъчно ефективен вътрешен контрол, недостатъчна професионална квалификация, липса на съгласуваност, навременна комуникация и координация между отговорни дирекции по конкретен случай, непълноти, противоречиви норми в нормативната уредба и вътрешните актове и др.

В резултат на извършените проверки от Инспектората са дадени предложения и препоръки с указани срокове за отстраняване на констатираните пропуски и нарушения.

Общият брой на дадените препоръки/предложения въз основа на извършените планови и извънпланови проверки от Инспектората през 2020 г. е 93 броя.

През отчетния период Инспекторатът в Министерство на транспорта, информационните технологии и съобщенията е инициирал 33 бр. промени във вътрешноведомствените актове на проверяваните административни структури и промени в нормативни актове.

През 2020 г. бе утвърден от министъра на транспорта, информационните технологии и съобщенията Антикорупционен план 2020 г. за изпълнение на Националната стратегия за превенция и противодействие на корупцията в Република България 2015 г. – 2020 г. от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията, във връзка с изпълнение на мярка 5.8. от Плана за изпълнение на мерките по Националната стратегия за превенция и противодействие на корупцията в Република България 2015 – 2020 г.

За изпълнението на Антикорупционния план от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията са изготвени от Инспектората шестмесечен и годишен отчет до министъра на транспорта, информационните технологии и съобщенията.